
Text rozhodnutia
Súd: Krajský súd Banská Bystrica Spisová značka: 23Sp/28/2015 Identifikačné číslo súdneho spisu: 6015200480 Dátum vydania rozhodnutia: 22. 05. 2015 Meno a priezvisko sudcu, VSÚ: JUDr. Milan Segeč ECLI: ECLI:SK:KSBB:2015:6015200480.1 Uznesenie Krajský súd v Banskej Bystrici v právnej veci navrhovateľa: POHOTOVOSŤ, s. r. o., Pribinova 25, 811 09 Bratislava, proti odporcovi: Okresný úrad Rimavská Sobota, katastrálny odbor, Kraskova 2, 979 01 Rimavská Sobota, za účasti: I. G., XXX XX U. R. XXX, o preskúmanie zákonnosti rozhodnutia odporcu č. V 131/2015 zo dňa 06.02.2015, takto r o z h o d o l : I. Súd konanie z a s t a v u j e . II. Navrhovateľovi sa náhrada trov konania nepriznáva. o d ô v o d n e n i e : Napadnutým rozhodnutím odporcu zo dňa 06.02.2015 odporca zamietol návrh na vklad záložného práva do katastra nehnuteľností ohľadom nehnuteľností uvedených v predmetnej zmluve č. XXX/XXXX-PTR zo dňa 24.11.2014 na LV č. XXX, č. XXX v kat. úz. U. R., bližšie špecifikované v záložnej zmluve. Proti rozhodnutiu odporcu podal opravný prostriedok navrhovateľ, v ktorom navrhoval napadnuté rozhodnutie odporcu zrušiť a vec vrátiť na ďalšie konanie. V podaní zo dňa 12.03.2014, doručené krajskému súdu 12.05.2015, navrhovateľ uviedol, že odvolanie berie v celom rozsahu späť z dôvodu, že dlžník úver uhradil v zmysle zmluvy o úvere č. XXXXXXXXX. Podľa § 250d ods. 3 O.s.p., súd uznesením konanie zastaví, ak bola žaloba vzatá späť. Odvolanie proti uzneseniu je prípustné. Vzhľadom k tomu, že v danom prípade došlo zo strany navrhovateľa k späťvzatiu žaloby, súd v súlade s § 250d ods. 3 O.s.p. konanie zastavil. Súd nepriznal navrhovateľovi náhradu trov konania, nakoľko došlo k zastaveniu konania, čo je v súlade s § 146 ods. 1 písm. d) O.s.p. Poučenie: Proti tomuto uzneseniu je možné podať odvolanie v lehote 15 dní od jeho doručenia. Odvolanie sa podáva písomne v dvoch vyhotoveniach cestou krajského súdu na Najvyšší súd SR. Odvolanie je možné podať len z dôvodov uvedených v § 205 ods. 2 O.s.p.. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

